Aalborg Lufthavn bliver base for et nyt lavprisselskab. Første flyvetur bliver til London i maj 2016.

Aalborg Lufthavn bliver base for et nyt lavprisflyselskab. Det blev afsløret ved et pressemøde i lufthavnen tirsdag formiddag. Flyselskabet hedder Air Navia, og i første omgang starter selskabet ud med at tilbyde billige billetter til London i maj 2016. Der vil være afgange til London-Stansted fire gange om ugen. Derefter vil der også følge otte destinationer i Sydeuropa. Air Navia ejes af DK Rejs koncernen, som også er kendt for SunCharter, der også har en del flyafgange fra Aalborg Lufthavn. Administrerende direktør i er Lars Christian Linde fra Hjørring. Selskabet har hyret Danish Air Transport til at flyve flyet med 165 sæder til London.